**Vinkkejä kirjeen laadintaan:**

* Tehdessäsi asiakirjaa, mieti millaisia asiakirjoja itse mieluiten luet.
* Lause on ajatuksen kielellinen ilmaus. Yksi lause = yksi ajatus. Jokainen välimerkki antaa lepotauon lukijalle, aikaa kerätä ajatusta. Anna lukijallesi lepotaukoja, käytä selventäviä välimerkkejä reippaasti.
* Tarkista, että kirjoituksesi virkkeet ovat sopivan lyhyitä. Osmo A. Wiion mukaan helposti perille menevässä virkkeessä on enintään 15 sanaa.
* Vaihtele virkkeiden pituutta. Näin saat tekstistäsi kiintoisampaa.
* Varo astmatyyliä. Se on hakkaavaa tekstiä, joka tutkimusten mukaan herättää lukijassa vastenmielisyyttä asiaa kohtaan, vai mitä sanot seuraavasta: ”Liity! Miksi? Terävät seuraavat aikaansa. Tuntevat jäsenistön tarpeet. Osaavat. Pystyvät. Edunvalvontaa ja yhdessäoloa. Parasta, mitä järjestökentässä tarjotaan. Et voi olla liittymättä!”
* Persoonamuotoiset verbit - keskustelimme, päätimme, totesimme - tehostavat sanoman perillemenoa. Keskusteltiin, päätettiin, todettiin ovat pöytäkirjaverbejä.
* Karsi turhat johdattelut virkkeiden alusta.
* Karsi täytesanat.
* Karsi substantiivitauti (suoritamme äänestyksen = äänestämme).
* Käytä konkreettisia ilmauksia.

Yhdistyksen nimi päiväys

Vastaanottajan Nimi

Katuosoite

00000 Kaupunki

***Tervehdys uusi jäsen!***

Yhdistyksemme hallitus hyväksyi Sinut XXXX XXXXX JHL ry:n jäseneksi kokouksessaan xx.xx.20xx.

 Olemme iloisia saadessamme toivottaa Sinut tervetulleeksi yhdistykseemme ja sen toimintaan.

 Yhdistyksemme seuraava tapahtuma on……

Merkitsethän päivän kalenteriisi ja tule tutustumaan yhdistyksen muihin jäseniin.

Yhdistys järjestää myös etätapaamisia muun muassa ammattialoittain, yhdistyksen tapahtumat löydät liitteenä olevasta kalenterista.

 Liitteenä olevasta toimintakalenterista näet myös tulevat kokoukset ja muut tapahtumat sekä yhdistyksen toimihenkilöt yhteystietoineen.

 Tutustu myös liiton nettisivuihin ja sähköisiin palveluihin. Kirjautuessasi liiton sähköisiin palveluihin saat paljon jäsenyytesi liittyvää tietoa, esimerkiksi liiton jäsenedut.

Päivittämällä jäsentietojasi (yhteystiedot, työpaikka- ja sopimusalatiedot), varmistat ajantasaisen tiedonsaannin niin liitosta kuin meiltä yhdistyksestäkin.

 *Ammattiyhdistysterveisin*

 Yhdistyksen nimi

 Leena Luotsikka Tuula Tuleva

 puheenjohtaja sihteeri

Liite Yhdistyksen toimintakalenteri